แม่กองบาลีสนามหลวง ประกาศเลื่อนการสอบบาลีสนามหลวงครั้งที่ 2 ออกไปจนกว่าสถานการณ์โรคโควิด-19 จะคลี่คลาย
พระพรหมโมลี แม่กองบาลีสนามหลวง เปิดเผยว่า ด้วยสถานการณ์ปัจจุบันมีการแพร่ระบาดของโรคติดเชื้อไวรัสโคโรนา 2019 ที่กลับมาระบาดระลอกใหม่ ซึ่งมีแนวโน้มการแพร่ระบาดเพิ่มมากขึ้น รัฐบาลได้มีประกาศ เรื่อง การขยายระยะเวลาการประกาศสถานการณ์ฉุกเฉินในทุกเขตท้องที่ทั่วราชอาณาจักรลงวันที่ 30 มีนาคม 2564 โดยขยายระยะเวลาการบังคับใช้ประกาศสถานการณ์ฉุกเฉินในทุกเขตพื้นที่ทั่วราชอาณาจักรออกไปจนถึงวันที่ 31 พฤษภาคม 2564 และประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 20) ลงวันที่ 23 กุมภาพันธ์ 2564 สนามหลวงแผนกบาลี จึงประกาศเลื่อนการสอบบาลีสนามหลวงครั้งที่ 2 ปี 2564 ในวันที่ 6 - 8 พฤษภาคม 2564 ออกไปก่อน เมื่อสถานการณ์การแพร่ระบาดของโรคอยู่ในภาวะที่ควบคุมได้ และรัฐบาลประกาศผ่อนปรนมาตรการป้องกันและควบคุมการแพร่ระบาดขาดโรคแล้ว จะมีประกาศแจ้งกำหนดการสอบบาลีสนามหลวงครั้งใหม่ให้ทราบต่อไป